৭ বছর পর তৃণমূলে প্রত্যাবর্তন, কী বললেন শোভন?

কলকাতা: ৭ বছর পর ঘরে ফিরলেন শোভন চট্টোপাধ্যায় (Sovan Chatterjee)। সোমবার শোভন চট্টোপাধ্যায়, বৈশাখী বন্দ্যোপাধ্যায়ের আনুষ্ঠানিক প্রত্যাবর্তন। তৃণমূলের রাজ্য সভাপতি সুব্রত বক্সী এবং রাজ্যের মন্ত্রী অরূপ বিশ্বাস উত্তরীয় পরিয়ে আনুষ্ঠানিক ভাবে তৃণমূলে স্বাগত জানান শোভন-বৈশাখীকে। তৃণমূল ভবনের সাংবাদিক বৈঠকে অরূপ বিশ্বাস বলেন, দলে ফেরার আবেদন জানিয়েছিলেন শোভন চট্টোপাধ্যায়। ঘরের ছেলে ঘরে ফিরছেন। তৃণমূলে ফিরলেন শোভন, বললেন, ‘আমার ধমনী, শিরায়..’। নির্বাচনের প্রায় ৬ মাস আগে কাননের এই প্রত্যাবর্তন যে তাৎপর্যপূর্ণ, তা বলার অপেক্ষা রাখে না।

২০১৮ সালে কলকাতার মেয়র পদ এবং রাজ্যের মন্ত্রিসভা ছেড়ে বেরিয়ে গিয়েছিলেন শোভন। ২০২১ সালে দিল্লিতে বিজেপির দফতরে গিয়ে পতাকা তুলে নিয়েছিলেন শোভন চট্টোপাধ্যায়। সেদিনও প্রাক্তন মেয়রের সঙ্গে ছিলেন বান্ধবী বৈশাখী বন্দ্য়োপাধ্যায়। কিন্তু পদ্মশিবিরে বেশি দিন থাকতে পারেননি শোভন। মাঝে সক্রিয় রাজনীতি থেকে প্রায় সরে গিয়েছিলেন শোভন। ৭ বছর পর সেই বান্ধবীকে সঙ্গে নিয়েই তৃণমূলে ফিরছেন তিনি। অবশেষে তৃণমূলে ফিরলেন তিনি।

আরও পড়ুন:হঠাৎই দিল্লিতে তলব শমীক ভট্টাচার্যকে, কারণ কী?

গত সেপ্টেম্বরে অভিষেক বন্দ্যোপাধ্যায়ের সঙ্গে দীর্ঘ বৈঠক হয়েছিল শোভন-বৈশাখীর। সেই সময় থেকেই শোভনের তৃণমূলে ফেরার জল্পনা নতুন করে শুরু হয়েছিল। গত মাসে উত্তরবঙ্গে দুর্যোগের সময় সেখানে ত্রাণ ও পুনর্গঠনের কাজ পরিদর্শনে গিয়েছিলেন মুখ্যমন্ত্রী মমতা বন্দ্যোপাধ্যায় তখনই দার্জিলিংয়ের রিচমন্ড হিলে মমতার সঙ্গে বৈঠক হয়েছিল শোভনের। তারপরই শোভনকে নিউটাউন কলকাতা উন্নয়ন পর্ষদের (এনকেডিএ) চেয়ারম্যান হিসাবে নিয়োগ করে রাজ্যের পুর ও নগরোন্নয়ন দফতর। বাকি ছিল দলে ফেরা। সোমবার সেটাও হল। অক্টোবরের পর নভেম্বরেই আনুষ্ঠানিক ভাবে তৃণমূলের প্রপ্রত্যাবর্তন ঘটল শোভনের। যোগদানের পর শোভন বলেন, “যদি আমার শিরা, ধমনি বলেন আর তৃণমূল কংগ্রেস, এটা আমার নিজের ঘর, সংসার। ঘরের ছেলে হিসেবে পুনরায় সামিল হলাম। আগামিদিনে তৃণমূল কংগ্রেসকে শক্তিশালী করতে চাই। আমার কৃতজ্ঞতা জানানোর ভাষা নেই। কোনও দায়িত্ব ত্রুটি রাখব না। আমার ঘরকে আরও মজবুত করে তুলব।”

দেখুন ভিডিও